Man sê hy jaag om enjin te toets‘n 36-jarige man is Sondag op die N1 naby Midrand vir ‘n spoedoortreding in hegtenis geneem. Hoofsupt. Wayne Minnaar, woordvoerder van die Johannesburgse metropolisie, sê die man is omstreeks 2:00 Sondagoggend in hegtenis geneem nadat hy teen 224km/h gery het in ‘n Audi Q5. “Hy het aan beamptes gesê dat hy ‘n motorwerktuigkundige is en dat hy die motor se enjin getoets het.” Minnaar sê die man het borgtog van ‘n R1 000 betaal en sal binnekort in die Randburg-landdroshof verskyn.